অনুষ্ঠানের শিরোনাম ‘জাপান ফেস্ট ২০১৮’। ঢাকার জাপান দূতাবাস ও বাংলাদেশ শিল্পকলা একাডেমির যৌথ আয়োজনে গতকাল শনিবার বিকেলে জাতীয় নাট্যশালার মূল মিলনায়তনে অনুষ্ঠিত হয় আলো-ঝলমলে এই আয়োজন। জাপান উৎসবের উদ্বোধনী পর্বে প্রধান অতিথি ছিলেন সংস্কৃতিমন্ত্রী আসাদুজ্জামান নূর। বাংলাদেশে নিযুক্ত জাপানের রাষ্ট্রদূত হিরোয়াসু ইজুমির সভাপতিত্বে অনুষ্ঠানে বিশেষ অতিথি ছিলেন বাংলাদেশ শিল্পকলা একাডেমির মহাপরিচালক লিয়াকত আলী লাকী।